ശിശുദിന സ്റ്റാമ്ബില് തെളിയുക അക്ഷയ് ബി.പിള്ളയുടെ ചിത്രം കൊല്ലം: ഇത്തവണത്തെ ശിശുദിനസ്റ്റാമ്ബില് തെളിയുക കൊല്ലം കാഞ്ഞവേളി തെക്കേച്ചേരിയില് തോട്ടുവാഴത്തു വീട്ടില് 12 വയസുകാരന് അക്ഷയ് ബി പിള്ളയുടെ വര. പാടത്ത് തന്റെ കൃഷിയിടത്തിലേക്ക് നോക്കിയിരിക്കുന്ന ഇന്ത്യന് കര്ഷകന്റെ ചിത്രമാണ്് അക്ഷയ് ബി പിള്ളയ്ക്ക് അംഗീകാരം നേടിക്കൊടുത്തത്. സംസ്ഥാനത്തെ വിവിധ സ്കൂളുകളില് നിന്നുള്ള 529 മത്സരാര്ഥികളെ പിന്തള്ളിയാണ് ഈ ചിത്രം 2021ലെ ശിശുദിന സ്റ്റാമ്ബിനായി തെരഞ്ഞെടുത്തത്. 14ന് തിരുവനന്തപുരത്ത് നടക്കുന്ന ചടങ്ങില് സമ്മാനവിതരണം നടത്തുമെന്ന് സംസ്ഥാന ശിശുക്ഷേമ സമിതി ജനറല് സെക്രട്ടറി ഡോ. ഷിജൂഖാന് അറിയിച്ചു.കൊല്ലം അഞ്ചാലുംമൂട് പ്രാക്കുളം എന്എസ്എസ് ഹയര് സെക്കന്ഡറി സ്കൂളിലെ ഏഴാം ക്ലാസ് വിദ്യാര്ഥിയാണ് അക്ഷയ് ബി പിള്ള. ഇന്ത്യന് കര്ഷകന് ഒരു നേര്ക്കാഴ്ച എന്ന വിഷയത്തെ ആസ്പദമാക്കി ശിശുദിനസ്റ്റാമ്ബ്2021 രൂപകല്പന ചെയ്യുന്നതിനായി സംസ്ഥാന ശിശുക്ഷേമ സമിതി സംഘടിപ്പിച്ച ചിത്രരചനാ മത്സരത്തിലാണ് അക്ഷയ് ചിത്രം വരച്ചത്. സംസ്ഥാന ലളിതകലാ അക്കാദമി ചെയര്മാന് നേമം പുഷ്പരാജ് ആണ് വിജയിയെ തെരഞ്ഞെടുത്തത്. ഷാര്ജയില് ഇലക്ട്രിക്കല് സൂപ്പര്വൈസറായി ജോലി ചെയ്യുന്ന കൊല്ലം കാഞ്ഞാവേളി തെക്കേച്ചേരിയില് തോട്ടുവാഴത്തു വീട്ടില് ബിജു പി പിള്ളയുടേയും അഞ്ജുവിന്റേയും മൂത്ത മകനാണ് അക്ഷയ്. ചിത്രരചനയ്ക്കു പുറമേ ഒറിഗാമിയിലും പ്രാഗത്ഭ്യം പുലര്ത്തുന്നു. മുമ്ബ് ഡിഗ്രിതലത്തില് വരെയുള്ളവര് പങ്കെടുത്ത ചിത്രരചനാ മത്സരത്തിലും അക്ഷയ് സമ്മാനം നേടിയിട്ടുണ്ട്. ഏക സഹോദരി അക്ഷിത ബി പിള്ള പ്രാക്കുളം ഗവ.എല്പി സ്കൂളിലെ നാലാംക്ലാസ് വിദ്യാര്ഥിനിയാണ്.ശിശുദിനസ്റ്റാമ്ബിന്റെ പ്രകാശനം 14ന് തിരുവനന്തപുരത്ത് നടക്കുന്ന സംസ്ഥാനതല ശിശുദിനാഘോഷ പരിപാടിയില് നടക്കും. മുഖ്യമന്ത്രി പിണറായി വിജയന്, മന്ത്രിമാരായ വീണാ ജോര്ജ്, ആന്റണിരാജു തുടങ്ങിയവര് പരിപാടിയില് പങ്കെടുക്കും.